ועדת הכספים, כנסת 20, פרוטוקול מספר 1204, 2018-12-30 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: על סדר היום יש מספר פניות לוועדה לגביהן הייתה הסכמה עם האופוזיציה שהן יעלו היום בגלל הדחיפות.

משה גפני: אנחנו נתחיל במשרד הבריאות.

משה גפני: הייתה תקלה.

משה גפני: חבר הכנסת אחמד טיבי ביקש לגבי הנושא של בתי החולים הנצרתיים, בעיקר בית החולים הסקוטי, ושערי צדק בירושלים.

משה גפני: התברר שמה שאנחנו הצבענו בשבוע שעבר, אנחנו הצבענו על פנייה אחרת של משרד הבריאות.

משה גפני: לנו היה ברור שהפנייה הזאת היא גם כוללת את התקציבים האלה עליהם דיברנו אבל התברר בדיעבד – התקשרת אלי בחצות הלילה, ואולי לפני, לומר שהייתה טעות – שהייתה תקלה.

משה גפני: אומר לך מנהל בית החולים שהכסף לא עובר.

משה גפני: אמרתי שאנחנו נבדוק עם ודים מה הסיפור הזה ואכן הוא הודה שהייתה כאן תקלה.

משה גפני: לכן אני ביקשתי מהאופוזיציה שאנחנו נעלה את זה ביום ראשון בבוקר על מנת לתקן את הטעות הזאת יש כאן עוד שתי פניות שנרצה להעביר אותן, לגביהן הייתה הסכמה.

מוסי רז: מה כן העברנו?

אחמד טיבי: בינוי.

אחמד טיבי: זה היה בינוי.

משה גפני: זה לא היה הכסף עליו דיברנו כדי לתת לבתי החולים.

משה גפני: התברר שזה בינוי.

משה גפני: התברר שזו תקלה.

משה גפני: ודים אמר שזאת הייתה תקלה.

משה גפני: אני מקווה שזאת שגגה ולא משהו שנעשה במכוון.

משה גפני: כך אני מקווה.

משה גפני: פניות מספר 436 עד 438, משרד הבריאות.

משה גפני: אני מאפשר לך, חבר הכנסת טיבי, לומר כמה מילים.

אחמד טיבי: תודה רבה.

אחמד טיבי: מזה חודשים רבים אנחנו מנהלים מאבק משותף, אדוני היושב ראש, אני רוצה להודות לך, למען בתי החולים בנצרת.

אחמד טיבי: יזמנו כמה פגישות אצלך בלשכה עם סגן שר הבריאות, אגף התקציבים במשרד האוצר יחד עם נציגי בית החולים - מנכ"ל בית החולים הסקוטי פהיד חכים וגם הגזבר.

אחמד טיבי: זה נעשה לצד המאמצים שלנו לעזור במקביל, בנושאים אחרים, לשני בתי החולים הנוספים, האיטלקי והצרפתי.

אחמד טיבי: העלינו גם את הנושא של שערי צדק.

אחמד טיבי: הייתה סכנה שאם הכסף לא יעבור עד סוף השנה, יפוטרו עובדים ואזור נצרת כולו, העיר והיישובים מסביב, יישארו ללא השירותים של בית החולים הסקוטי שעושה עבודה מצוינת כמו בתי החולים הנוספים.

אחמד טיבי: בשיחות הגיעו להסכמה על העברה בשנתיים של משהו כמו 28 מיליון שקלים כאשר ארבעה מיליון שקלים יועברו בדרך כלשהי והשאר יחולק לשנתיים.

אחמד טיבי: ההעברה תהיה ממש עכשיו.

אחמד טיבי: הייתה מה שנקרא תקלה ואנחנו כאן הזדעקנו כדי לתקן ולהעביר את הכסף הזה, את ה-28 מיליון שקלים לשנתיים ואת החלק הראשון עכשיו, לפני סוף השנה, כדי להמשיך להפעיל את בית החולים הסקוטי, כדי שהעובדים יקבלו את משכורותיהם ומחלקות בית החולים ימשיכו לתת את השירות.

אחמד טיבי: אני התחייבתי, וכך גם יושב ראש ועדת הכספים, לעשות הכול בעתיד כדי לנסות לעזור לשני בתי החולים הנוספים, בית החולים הצרפתי ובית החולים האיטלקי.

אחמד טיבי: אני נמצא בקשר גם עם דוקטור חרבאג'י, מנהל בית החולים הצרפתי, וגם עם דוקטור אליאס מבית החולים האיטלקי.

אחמד טיבי: אני מודה לך וגם לחברי מוסי רז שהגיע לכאן כדי לתמוך בהעברה הזאת לבית החולים בנצרת.

אחמד טיבי: תודה.

משה גפני: תודה רבה.

משה גפני: מי מסביר?

רועי קאהן: אגף התקציבים, משרד האוצר.

רועי קאהן: הפנייה התקציבית נועדה לבצע שינויים פנימיים בתקציב משרד הבריאות בהתאם לקצב הביצוע בפועל.

משה גפני: זה נעשה בהסכמה עם משרד הבריאות.

רועי קאהן: כן.

אדוה קליין: כן.

אדוה קליין: נציגת אגף התקציבים, משרד הבריאות.

משה גפני: את עובדת משרד הבריאות.

אדוה קליין: כן.

משה גפני: בשבוע שעבר אמרו לי שהגיעו להסכמה.

אדוה קליין: כן.

אדוה קליין: ודים בדרכו לכאן.

משה גפני: אפשר לזקוף לזכותם של בתי החולים האלה את ההסכמה ביניכם?

רועי קאהן: כן.

רועי קאהן: אנחנו מחלקים כאן תמיכות לקופות חולים, לבתי חולים, לבית חולים לניאדו ולבית החולים הסקוטי ומגן דוד אדום.

רועי קאהן: לשאלתך, לבית החולים הסקוטי בפנייה עוברים כ-14 מיליון שקלים.

אחמד טיבי: השנה.

רועי קאהן: השנה.

משה גפני: עשית שלום בין משרד הבריאות לחבר הכנסת טיבי.

אחמד טיבי: אני איש שוחר שלום באופן כללי.

רועי קאהן: שינויים.

רועי קאהן: תוכנית מספר 244006, מרכז רפואי ירושלמי – 42,200 אלפי שקלים.

רועי קאהן: תוכנית 240709, מינהל רפואה – 31,495 אלפי שקלים.

רועי קאהן: תוכנית מספר 244004, מרכז רפואי ירושלמי – 36,565 אלפי שקלים.

רועי קאהן: תוכנית מספר 244008, מרכז רפואי באר שבע – 36,477 אלפי שקלים.

רועי קאהן: תוכנית מספר 244003 – 34,857 אלפי שקלים.

רועי קאהן: תוכנית מספר 240409, הכשרת רופאים – 33,801 אלפי שקלים.

רועי קאהן: תוכנית מספר 241690 – 28.436 אלפי שקלים.

רועי קאהן: תוכנית מספר 240714 – מינוס 83,187 אלפי שקלים.

רועי קאהן: תוכנית מספר 240710 – מינוס 46,657 אלפי שקלים.

אחמד טיבי: אגב, לגבי נצרת, זה לפי מבחן תמיכה.

אחמד טיבי: נכון?:

רועי קאהן: מבחן תמיכה של שנתיים.

אחמד טיבי: ורק הם מבין שלושת בתי החולים ניגשו למבחן התמיכה.

רועי קאהן: כן.

רועי קאהן: זה מבחן תמיכה להם לשנתיים.

אחמד טיבי: אם כן, עזרנו ליותר מאשר בית חולים אחד.

משה גפני: כן.

משה גפני: מתברר שהם מודים בזה שיש כאן עזרה לכל בתי החולים האלה.

אחמד טיבי: גם הכשרת רופאים.

אחמד טיבי: כל הכבוד.

משה גפני: מי בעד אישור פניות מספר 436 עד 438 כפי שפורטו עכשיו?

משה גפני: מי נגד?

משה גפני: מי נמנע?

משה גפני: בעד – פה אחד פניות מספר 436 עד 438 נתקבלו.

משה גפני: הפניות אושרו.

אחמד טיבי: אדוני, אני רוצה להודות לך.

אחמד טיבי: עשית עבודה מצוינת.

אחמד טיבי: באת לקראתנו, לקראת בתי החולים בנצרת.

אחמד טיבי: עמדת לצדנו מול משרד האוצר יחד עם משרד הבריאות.

אחמד טיבי: אני חושב שלפני סוף השנה, במקביל לחגים, זו בשורה טובה לנצרת.

אחמד טיבי: אני שמח שאני מבשר אותה.

אחמד טיבי: תודה רבה.

משה גפני: תודה רבה לך ותודה רבה לכם על כך שבסופו של דבר הסתדרתם.

משה גפני: כאמור, הפניות הללו אושרו.

משה גפני: עמוד 24 בחוברת, פניות מספר 432 עד 435, הרשות לזכויות ניצולי שואה.

נתנאל אושרי: אגף התקציבים, משרד האוצר.

נתנאל אושרי: הפנייה נועדה להעברת 650 מיליון שקלים לטובת הרשות לזכויות ניצולי השואה, להתאמת התקציב לביצוע בשנת 2018.

משה גפני: תסבירי לאן הולך הכסף.

חנה גוטנר: תקציבאית הרשות לזכויות ניצולי השואה.

חנה גוטנר: הכסף הולך לתגמולים ישירים לניצולים.

חנה גוטנר: השנה היו הרבה שינויים.

חנה גוטנר: אנחנו שילמנו מענקים לבלגיה, שילמנו מענקים במקום חברת השבה, אישרנו לאלמנות שלא קיבלו קודם - 2,000 שקלים תגמול חודשי.

חנה גוטנר: השינוי, הסכם עם ועידת התביעות שרק זה סכום של 194 מיליון שקלים.

משה גפני: אתם מבקשים כאן 650 מיליון שקלים בשביל הקצבאות הללו.

חנה גוטנר: כן.

משה גפני: מי בעד אישור פניות מספר 432 עד 435?

משה גפני: מי נגד?

משה גפני: מי נמנע?

משה גפני: בעד – פה אחד פניות מספר 432 עד 435 נתקבלו.

משה גפני: הפניות אושרו.

משה גפני: אני מבקש לברך אתכם על העבודה שאתם עושים ברשות לזכויות ניצולי השואה.

משה גפני: יש דברים שאנחנו העברנו כאן בחקיקה ויש דברים שהעברנו בהחלטות בשיתוף פעולה אתכם.

משה גפני: גם הנושא של האלמנות וגם הנושא של ועידת התביעות וכל מה שנלווה לעניין הזה.

משה גפני: אני שמח על הכסף הזה שעובר מכיוון שזאת החובה המוסרית של מדינת ישראל כדי לסייע לניצולי השואה ואתם נמצאים בחזית הזאת.

משה גפני: אני מברך אתכם על העבודה שאתם עושים ואני שמח שהכסף עבר, הספיק לעבור כי אלה ימים אחרונים.

משה גפני: אני מברך אתכם על כך.

משה גפני: תודה רבה.

חנה גוטנר: תודה לכם.

משה גפני: פניות מספר 428, 429, 431, משרד הביטחון.

שירה עמיאל: אגף התקציבים, משרד האוצר.

שירה עמיאל: הפנייה נועדה לתגבור סעיף 15, משרד הביטחון, בסכום של 223 מיליון ו-517,000 שקלים.

שירה עמיאל: בנוסף פנייה להגדלה של ההוצאה המותנית בכ-1.4 מיליארד שקלים.

שירה עמיאל: הסברים יינתנו בוועדה המשותפת.

משה גפני: מוסי, יש לך שאלות?

מוסי רז: לא.

משה גפני: מי בעד אישור פניות מספר 428, 429, 431?

משה גפני: מי נגד?

משה גפני: מי נמנע?

משה גפני: בעד – פה אחד פניות מספר 428, 429, 431 נתקבלו.

משה גפני: הפניות אושרו.

חנן פריצקי: עניין טכני.

חנן פריצקי: מדובר בשירותי הרווחה.

חנן פריצקי: הסדרת כל ההכנסות.

משה גפני: למה זה הגיע עכשיו?

חנן פריצקי: כבר חודש זה מונח אצל אגף התקציבים.

חנן פריצקי: שבועיים זה מונח כאן על השולחן.

משה גפני: אני לא היריב שלך בעניין הזה.

חנן פריצקי: השאלה מה עושים עכשיו.

חנן פריצקי: כל המערכות נסגרות מחר בבוקר.

חנן פריצקי: ף

משה גפני: לא יכול לעשות כלום.

משה גפני: זה לא בידיים שלי.

משה גפני: תודה רבה.

משה גפני: הישיבה נעולה.